S-44/2014

Mál þetta er höfðað með ákæru lögreglustjórans á Akureyri, útgefinni 21. febrúar 2014, á hendur X;

„fyrir líkamsárás, með því að hafa aðfaranótt sunnudagsins 10. febrúar 2013, inni á veitingastaðnum Götubarnum, Hafnarstræti 96 á Akureyri, ráðist að [A], rifið í hár hennar og slengt höfði hennar í glugga á veitingahúsinu og dregið hana síðan á hárinu stutta vegalengd inni á staðnum, með þeim afleiðingum að hún hlaut kúlu aftan á höfuðið, roða yfir enni, eymsli aftan á hálsi, hár losnaði á höfði hennar og hún fékk höfuðverk.

Telst þetta varða við 2. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkrafa. Í málinu gerir [A], bótakröfu á hendur ákærðu að fjárhæð kr. 1.457.275 með vöxtum samkvæmt 8. gr. vaxtalaga nr. 38, 2001 frá 31. mars 2012 til 22. desember 2013 en með dráttarvöxtum skv. 6. gr., sbr. 9. gr. sömu laga frá þeim degi til greiðsludags. Réttargæsluþóknunar er krafist úr hendi ákærðu samkvæmt framlögðum reikningi.“

Fyrir dómi játaði ákærða sök samkvæmt ákæru. Með játningu hennar, sem fær stoð í gögnum málsins, telst hún sönn að sök og hefur unnið sér til refsingar, en háttsemi hennar er rétt færð til refsiheimildar í ákæru. Ákærða hefur ekki sakaferil svo máli skipti hér. Refsing ákærðu verður ákveðin fangelsi í einn mánuð en rétt er að fresta fullnustu refsingarinnar og skal hún falla niður að liðnum tveimur árum haldi ákærða almennt skilorð.

Í málinu er einkaréttarkrafa brotaþola. Krefst brotaþoli einnar milljónar króna vegna miska, 100.000 króna vegna áætlaðs sjúkra- og lækniskostnaðar og 100.000 króna vegna áætlaðs tjóns á síma sínum. Þá krefst brotaþoli 257.275 króna vegna málskostnaðar. Miskabótakrafa brotaþola er meðal annars rökstudd með vísan til atriða, sem brotaþoli kveður hafa átt sér stað en ekki eru til umfjöllunar í málinu, og koma ekki til álita við úrlausn krafna brotaþola hér. Þegar horft er til þess sem ákærða er sakfelld fyrir í málinu verður hún dæmd til að greiða brotaþola 100.000 kr. í miskabætur. Krafa um skaðabætur er að mati dómsins vanreifuð og verður vísað frá dómi. Þá verður ákærða dæmd til að greiða brotaþola 94.125 krónur í málskostnað. Það brot, sem ákærða er dæmd fyrir, var framið 10. febrúar 2013 en bótakrafa var kynnt ákærðu 25. nóvember 2013. Fer um vexti eins og í dómsorði greinir. Ákærða verður dæmd til að greiða málsvarnarþóknun skipaðs verjanda síns, G-kk-ef M. A-kk-ef hrl., 138.050 krónur og er virðisaukaskattur innifalinn, og 36.656 króna ferðakostnað hans. Gögn málsins greina ekki frá öðrum sakarkostnaði sem fallið hafi til vegna ákæruatriða þessa máls.

Af hálfu ákæruvaldsins fór E-kk-nf Þ-kk-nf ftr. með málið.

Þ-kk-nf D-kk-nf kveður upp dóm þennan.

D Ó M S O R Ð

Ákærða, X, sæti fangelsi í einn mánuð. Fullnustu refsingarinnar skal frestað og niður skal hún falla að liðnum tveimur árum haldi ákærða almennt skilorð 57. gr. almennra hegningarlaga nr. 19/1940.

Ákærða greiði málsvarnarþóknun skipaðs verjanda síns, G-kk-ef M. A-kk-ef hrl., 138.050 krónur og 36.656 króna kostnað hans.

Ákærða greiði A 100.000 krónur ásamt vöxtum samkvæmt 1. mgr. 8. gr. laga nr. 38/2001 um vexti og verðtryggingu frá 10. febrúar 2013 til 25. desember 2013, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, og 94.125 krónur í málskostnað.